এস অব স্পেস ২

এস অব স্পেস ২ ভারতীয় আপাতবাস্তব টেলিভিশন অনুষ্ঠান এস অব স্পেসের দ্বিতীয় মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৯ সালের ২৪শে আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ৭২ দিনের যাত্রা শেষে ২০১৯ সালের ৩রা নভেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল এমটিভি ইন্ডিয়ায় সম্প্রচারিত হয়েছে। ভারতীয় প্রযোজক বিকাশ গুপ্তা পূর্ববর্তী মৌসুমের মতো এই মৌসুমেও উপস্থাপনা করেছেন।

২৪ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় বক্সার সালমান জাইদি জয়লাভ করেছেন, অন্যদিকে আদনান শেখ প্রথম রানার-আপ হয়েছেন। এছাড়াও বশীর আলী, শ্রুতি সিনহা, ক্রিসান ব্যারেটো, প্রকৃতি মিশ্র এবং রেশমি ঝা ফাইনালে পৌঁছেছিলেন।

বিন্যাস
এমটিভি এস অব স্পেস হলো বিকাশ গুপ্তা দ্বারা নির্মিত এবং পরিচালিত একটি আপাতবাস্তব টেলিভিশন অনুষ্ঠান, যার মূলভাব হচ্ছে সঙ্কুচিত ও সীমিত পরিস্থিতিতে প্রতিযোগীদের শারীরিক ও মানসিক শক্তি এবং সহনশীলতা পরীক্ষা করার পাশাপাশি ধৈর্য, কৌশল ও পারস্পরিক সম্পর্কের দক্ষতা যাচাই করা হয়। অনুষ্ঠানটি এমন একটি ধারণার উপর ভিত্তি করে তৈরি, যেখানে অংশগ্রহণকারীরা "স্পেস" বা থাকার জায়গার জন্য প্রতিদ্বন্দ্বিতা করে। সাধারণত অভিনয়শিল্পী, মডেল, কন্টেন্ট নির্মাতা অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীরা একটি বিশেষভাবে নির্মিত বাড়িতে একসাথে বসবাস করে। বাড়িটি পুরোপুরি বাইরের বিশ্বের থেকে বিচ্ছিন্ন এবং প্রতিটি কোণে ক্যামেরা ও মাইক্রোফোন স্থাপন করা থাকে, যা প্রতিযোগীদের প্রতিটি কাজ, কথোপকথন এবং আচরণ ধারণ করে। শুরুর দিকে, বাড়িতে প্রতিযোগীদের বিভিন্ন কক্ষে ভাগ করা হয়, প্রতিটি কক্ষের আয়তন, আরাম এবং সুবিধা ভিন্ন ভিন্ন। প্রথম দিকে কক্ষগুলো তুলনামূলকভাবে বড় ও আরামদায়ক থাকে, কিন্তু ধীরে ধীরে প্রতিযোগীদের "স্পেস" কমানো শুরু হয়। এই প্রক্রিয়া অংশগ্রহণকারীদের মানসিক চাপ, ধৈর্য এবং অভিযোজন ক্ষমতা পরীক্ষা করে। প্রতিযোগীরা নিয়মিত বিভিন্ন ধরণের কাজ ও চ্যালেঞ্জের মুখোমুখি হয়, যেখানে সফলতার মাধ্যমে তারা প্রতিযোগিতা থেকে বাঁচার সুযোগ, বেশি সুবিধাযুক্ত স্পেস অথবা বিশেষ পুরস্কার অর্জন করতে পারে। ব্যর্থ হলে তারা মনোনয়নের ঝুঁকিতে পড়ে বা তাদের স্পেস আরও সংকুচিত করা হয়। সপ্তাহে একবার, নির্দিষ্ট প্রতিযোগীদের মনোনয়ন করা হয়। মনোনীত প্রতিযোগীদের ভাগ্য দর্শকের ভোটের মাধ্যমে নির্ধারিত হয়। সবচেয়ে কম ভোট পাওয়া প্রতিযোগী বাড়ি ছেড়ে চলে যায়।

শেষ পর্যায়ে, চূড়ান্ত প্রতিযোগীরা চূড়ান্ত চ্যালেঞ্জের মুখোমুখি হয়। এই সময়ে স্পেস অত্যন্ত সীমিত থাকে এবং পরিবেশ খুবই উত্তেজনাপূর্ণ। চূড়ান্ত প্রতিযোগীদের সর্বমোট "স্পেস" এবং দর্শকের ভোটের ভিত্তিতে বিজয়ী ঘোষণা করা হয়। বিজয়ীকে "এস অব স্পেস" খেতাব প্রদান করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

প্রতিযোগী
 স্থান  প্রতিযোগী  পেশা      অবস্থা  ১  সালমান জাইদি  বক্সার  দিন ১  দিন ৭২   ২  আদনান শেখ  কন্টেন্ট নির্মাতা  দিন ৩৫  দিন ৭২   ৩  বশীর আলী  টেলিভিশন অনুষ্ঠানের প্রতিযোগী  দিন ১  দিন ৭২   ৪  শ্রুতি সিনহা  টেলিভিশন অনুষ্ঠানের প্রতিযোগী  দিন ১  দিন ৭২   ৫  ক্রিসান ব্যারেটো  মডেল ও অভিনেত্রী  দিন ১  দিন ৭২   ৬  প্রকৃতি মিশ্র  অভিনেত্রী  দিন ১  দিন ৭২   ৭  রেশমি ঝা  অভিনেত্রী  দিন ১  দিন ৭২   ৮  খুশালি ভেয়াস  রেডিও জকি  দিন ১  দিন ৬৮   ৯  দীপক ঠাকুর  টেলিভিশন অনুষ্ঠানের প্রতিযোগী  দিন ১  দিন ৬৮   ১০  যশ রাজপুত  মডেল  দিন ১  দিন ৬৪   ১১  লুসিন্ডা নিকোলাস  মডেল  দিন ১  দিন ৬৪   ১২  খুশি চৌধুরী  মডেল ও অভিনেত্রী  দিন ৩৪  দিন ৫৭   ১৩  মনোহর শেঠ  কৌতুকাভিনেতা  দিন ১  দিন ৫৭   ১৪  লাভ তেয়াগী  মডেল  দিন ৩১  দিন ৫১   ১৫  নিকিতা ভমিদিপতি  টেলিভিশন অনুষ্ঠানের প্রতিযোগী  দিন ১  দিন ৪৯   ১৬  মন্দীপ গুজ্জর  টেলিভিশন অনুষ্ঠানের প্রতিযোগী  দিন ২৮  দিন ৪২   ১৭  রমিজ কিং  উদ্যোক্তা  দিন ২৯  দিন ৪২   ১৮  পার্ল আলমেইদা  মডেল  দিন ২২  দিন ৪০   ১৯  ওম কালিরমন  মডেল  দিন ১  দিন ৩৫   ২০  অক্ষয় কাক্কর  কন্টেন্ট নির্মাতা  দিন ১  দিন ২৮   ২১  রেনু ভাটি  কন্টেন্ট নির্মাতা  দিন ১  দিন ২০   ২২  রোশনি মিসবাহ  কন্টেন্ট নির্মাতা  দিন ১  দিন ১৩   ২৩  নাসির খান  গ্রাম প্রধান  দিন ১  দিন ১৩   ২৪  রোহিত সিং রাজপুত  ফ্যাশন ডিজাইনার  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:এমটিভি এস অব স্পেসের মৌসুম
বিষয়শ্রেণী:২০১৯-এ ভারতীয় টেলিভিশন মৌসুম
বিষয়শ্রেণী:২০১৯-এ ভারতীয় টেলিভিশন মৌসুম
বিষয়শ্রেণী:এমটিভি ইন্ডিয়ার মৌলিক অনুষ্ঠান